Ես չէի կարող նրան պատասխանել, որովհետև յուրաքանչյուր պատասխան անհիմն կլիներ, և հետո, այդ շրջանում գործնականորեն նա իրավացի էր: Այսօր, քառասուն տարի անց, մենք կարող ենք շարունակել մեր զրույցը: Ես լսել եմ Մորիս Թորեզին, որը ամբիոնից մեջբերում էր անում Ռեմբոյից: Ընդհանուր առմամբ «Յումանիտեում» լավ են գրում Լոտրեամոնի մասին: Գալով Պիկասոյին, ես նույնիսկ ավելորդ եմ համարում որևէ բան ասելը: Այդ ժամանակվա հետ համեմատած Կոմունիստական կուսակցությանը դարձել է մի շատ մեծ կուսակցություն, որտեղ ամեն բան արվում է ոչ թե անհատի, այլ կոլեկտիվի ցանկությամբ: Գալով ինձ, ես աշխատել եմ հավատարմորեն ծառայել նրան և եթե այն ժամանակ ես չպատասխանեցի Անդրե Բրետոնին, այժմ պատասխանում եմ իմ ամբողջ կյանքով: